चार दिन से जलापूर्ति ठप
भास्कर न्यूज | मलारना डूंगर
कस्बेके आधे से अधिक हिस्से में जलदाय विभाग द्वारा चार दिनों से जलापूर्ति ठप होने के कारण लोगों को पेयजल संकट का सामना करना पड़ रहा है।
चार दिन पहले नलकूप नंबर एक पांच की मोटर खराब होने के कारण पीर बाबा की पहाड़ी पर बनी पानी की टंकी को पानी से नहीं भरा जा सका, जिससे इस टंकी द्वारा नलों के माध्यम से जलापूर्ति होने वाले काजी पाडा, घाटीपाड़ा, जामा मस्जिद इलाका, खारा कुआं, धोबियों की गली आदि एक दर्जन मोहल्लों में जलापूर्ति नहीं की गई। जलापूर्ति नहीं होने के कारण लोगों को दूरस्थ हैंडपंपों पर जाकर पानी लाना पड़ रहा है।
hin_Deva bho_Deva hin_Deva hin_Deva